สวัสดีค่ะคือหนูมีอาการคันตาได้ประมาณ 3-4 วันแล้วคราวนี้ขยี้ไปขยี้มาวันนี้รู้สึกเหมือนชั้นล่างของตามันจะมีเนื้อยาวๆค่ะปูดขึ้นแล้วคราวนี้มันทำให้การใช้ชีวิตประจำวันเคืองตามากค่ะแล้วตาสีขาวออกสีแดงๆเลือดในหน่อยๆแต่อยากทราบว่าเนื้อที่มันปูดขึ้นเนี่ยอันตรายไหมคะเพราะปกติชั้นล่างของตาคนเราจะไม่มีเนื้อปูดขึ้นมันเหมือนมันจะเป็นหนองแต่ก็ไม่ใช่อ่ะค่ะ
สวัสดีค่ะ จากอาการดังกล่าวมาอาจเกิดจากการมีตากุ้งยิง ซึ่งเกิดจากการติดเชื้อแบคทีเรียในต่อมไขมันใต้เปลือกตา ส่งผลให้เกิดตุ่มนูนเล็ก ๆ ภายในหรือภายนอกเปลือกตา อาจทำให้มีขี้ตาเยอะและเกิดตุ่มหนองร่วมกับมีอาการคันและเจ็บได้ การวินิจฉัยอื่นๆเช่นรูขุมขนอักเสบบริเวณผิวหนังรอบดวงตา ตาแดงหรือเยื่อบุตาอักเสบจากเชื้อไวรัสหรือสัมผัสสารระคายเคือง หรือภูมิแพ้ที่ตาแนะนำพบจักษุแพทย์เพื่อตรวจเพิ่มเติม หากตุ่มดังกล่าวคันมาก ส่งผลต่อการใช้ชีวิตประจำวัน ตาแดง การมองเห็นผิดปกติ ถ้ามีการติดเชื้อจำเป็นต้องได้รับยาฆ่าเชื้อแบบหยอดหรือแบบรับประทานการดูแลตัวเองเบื้องต้น ไม่ไปขยี้ตา สวมแว่นตาป้องกันฝุ่น งดการใส่คอนแทคเลนส์